CELEX: C2006/143/25
Language: et
Date: 2006-06-17 00:00:00
Title: Liidetud kohtuasi C-443/04 ja 444/04: Euroopa Kohtu (kolmas koda)  27. aprilli 2006.  aasta otsus (Hoge Raad der Nederlanden'i eelotsusetaotlus) — H. A. Solleveld  versus  Staatssecretaris van Financiën (Kuues käibemaksudirektiiv — Artikli 13 A osa lõike 1 punkt c — Maksuvabastused — Meditsiinilise abi andmine meditsiini- ja abipersonali poolt — Füsioterapeudi ja psühhoterapeudi määratud terapeutiline ravi — Abipersonali määratlemine asjaomases liikmesriigis — Kaalutlusõigus — Piirid)

17.6.2006   
            
            
               ET
            
            
               Euroopa Liidu Teataja
            
            
               C 143/14
            
         Euroopa Kohtu (kolmas koda) 27. aprilli 2006. aasta otsus (Hoge Raad der Nederlanden'i eelotsusetaotlus) — H. A. Solleveld versus Staatssecretaris van Financiën
   (Liidetud kohtuasi C-443/04 ja 444/04) (1)
   
   (Kuues käibemaksudirektiiv - Artikli 13 A osa lõike 1 punkt c - Maksuvabastused - Meditsiinilise abi andmine meditsiini- ja abipersonali poolt - Füsioterapeudi ja psühhoterapeudi määratud terapeutiline ravi - Abipersonali määratlemine asjaomases liikmesriigis - Kaalutlusõigus - Piirid)
   (2006/C 143/25)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hagejad: H. A. Solleveld, J.E. van den Hout-van Eijnsbergen
   
      Kostja: Staatssecretaris van Financiën
   Kohtuasja ese
   Eelotsusetaotlus — Hoge Raad der Nederlanden — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1) artikli 13 A osa lõike 1 punkti c tõlgendamine — Meditsiinilise abi andmisega seotud teenuste, mida osutatakse asjaomase liikmesriigi määratletud meditsiini- ja abipersonali tegevuse raames, maksust vabastamine — Füsioterapeudi tegevus, mis jääb meditsiini- või abipersonali tegevuse raamest väljapoole
   Resolutiivosa
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 13 A osa lõike 1 punkti c tuleb tõlgendada nii, et sellega antakse liikmesriikidele kaalutlusõigus määratleda selline abipersonal ja neile ametitele kohase meditsiinilise abi andmine, mis kuuluvad selle sättega ette nähtud maksuvabastuse kohaldamisalasse. Liikmesriigid peavad kaalutlusõiguse kasutamisel siiski kinni pidama nimetatud sätte eesmärgist, milleks on tagada maksuvabastuse kohaldamine üksnes teenustele, mida osutavatel isikutel on nõutav erialane kvalifikatsioon, ja maksustamise neutraalsuse põhimõttest.
   Siseriiklikud õigusnormid, mis jätavad abipersonali määratlusest välja psühhoterapeudi, on nimetatud eesmärkide ja põhimõttega vastuolus üksnes selles osas, milles psühhoterapeutiline ravi, kui seda osutasid psühhiaatrid, psühholoogid või mis tahes muu meditsiini- või abipersonal, oli käibemaksust vabastatud, kuigi seda osutavate psühhoterapeutide ravi, võib viimaste erialast kvalifikatsiooni arvestades käsitleda samaväärse kvaliteediga ravina, kusjuures eelotsusetaotluse esitanud kohtu kohustus on seda kontrollida.
   Siseriiklikud õigusnormid, mis jätavad abipersonali määratlusest välja teatud spetsiifilised tervishoiualased toimingud nagu tervisehäirete diagnostika abil määratud ravi, mida osutavad füsioterapeudid, on nimetatud eesmärkide ja põhimõttega vastuolus üksnes selles osas, milles nimetatud toimingud, kui neid osutavad arstid või hambaarstid, oleksid käibemaksust vabastatud, kuigi füsioterapeutide poolt ravi andmist võib viimaste erialast kvalifikatsiooni arvestades käsitleda samaväärse kvaliteediga ravina, kusjuures eelotsusetaotluse esitanud kohtu kohustus on seda kontrollida.
   
      (1)  ELT C 6, 8.1.2005.